# Rhegmatorhina

Rhegmatorhina és un gènere d'ocells de la família dels tamnofílids (Thamnophilidae). Agrupa cinc espècies natives d'Amèrica del Sud, on es distribueixen per la conca de l'Amazones des del sud-est de Colòmbia fins a l'est del Perú i nord-oest de Bolívia i cap a l'orient fins a l'est de l'Amazònia brasilera.

## Descripció

Els formiguers d'aquest gènere són ocells especialitzats en el seguiment de les formigues legionàries i són dels més bonics de tota la família. Mesuren entre 14,5 i 17 cm de longitud i exhibeixen un inconfusible i ample anell periocular de pell nua. Són força rabassons, de cua curta i les plomes de la coroneta són força llargues, algunes vegades aixecades formant una cresta punxeguda o desordenada. Habiten al sotabosc de selves humides amazòniques de terra ferma, on les seves distribucions són enterament al·lopàtriques o parapàtriques.

## Taxonomia

El gènere va ser introduït per l'ornitòleg nord-americà Robert Ridgway el 1888 amb el formiguer ullnú (Rhegmatorhina gymnops) com a espècie tipus. El nom del gènere combina les paraules dels grec antic «rhēgma, rhēgmatos» per “fisura” i «rhis», rhinos» per “fosa nasal”.
Els estudis genètics indiquen que els gèneres Willisornis, Pithys, Phaenostictus, Phlegopsis, Gymnopithys i Rhegmatorhina formen un grup monofilètic de seguidors especialitzats de formigues legionàries (depenen dels eixams de formigues per alimentar-se dels insectes i altres artròpodes de la fullaraca). Aquest grup va ser anomenat «clade Pithys», dins una tribu Pithyini. Dins aquest grup, el present gènere i Gymnopithys són considerats gèneres germans.
Segons la Classificació del Congrés Ornitològic Internacional (versió 14.2, 2024) aquest gènere està format per cinc espècies:
* Rhegmatorhina gymnops - formiguer ullnú.
* Rhegmatorhina berlepschi - formiguer arlequinat.
* Rhegmatorhina hoffmannsi - formiguer pitblanc.
* Rhegmatorhina cristata - formiguer crestabrú.
* Rhegmatorhina melanosticta - formiguer crestapelut.

## Referències

* ↑ «2024 Citation & Downloadable Checklists». Clements Checklist. [Consulta: 5 març 2025].
* ↑ Ridgely, Robert S.; Tudor, Guy. Field guide to the songbirds of South America: the passerines. 1. ed. Austin, TX: Univ. of Texas Press, 2009, p. 370-371, làmines 33(6-10). ISBN 978-0-292-71748-0.
* ↑ Ridgway, Robert; Institution. Descriptions of new species and genera of birds from the Lower Amazon. v.10. Washington: Smithsonian Institution Press., 1887, p. 516–528 [525] (Proceedings of the United States National Museum).
* ↑ Jobling, James A. The Helm Dictionary of Scientific Bird Names: From Aalge to Zusii. Londres: Christopher Helm, 2010, p. 334. ISBN 978-1-4081-2501-4 [Consulta: 5 març 2025].
* ↑ Winkler, David W.; Billerman, Shawn M.; Lovette, Irby J. Typical Antbirds (Thamnophilidae) (en anglès). Cornell Lab of Ornithology, 2020-03-04. DOI 10.2173/bow.thamno3.01.
* ↑ Willis, Edwin O. «On the behavior of five species of Rhegmatorhina, ant-following antbirds of the Amazon basin» (PDF). v. 81 p. 362–395. Wilson Bulletin, 1969. [Consulta: 5 març 2025].
* ↑ Brumfield, Robb T.; Tello, Jose G.; Cheviron, Z.A.; Carling, Matthew D.; Crochet, Nanette «Phylogenetic conservatism and antiquity of a tropical specialization: Army-ant-following in the typical antbirds (Thamnophilidae)» (en anglès). Molecular Phylogenetics and Evolution, 45, 1, 10-2007, pàg. 1–13. DOI: 10.1016/j.ympev.2007.07.019.
* ↑ Moyle, Robert G.; Chesser, R. Terry; Brumfield, Robb T.; Tello, Jose G.; Marchese, Daniel J. «Phylogeny and phylogenetic classification of the antbirds, ovenbirds, woodcreepers, and allies (Aves: Passeriformes: infraorder Furnariides)» (en anglès). Cladistics, 25, 4, 8-2009, pàg. 386–405. DOI: 10.1111/j.1096-0031.2009.00259.x. ISSN: 0748-3007.
* ↑ «A classification of the bird species of South America. Part 6 (Note 55g)». A Classification of the Bird Species of South America. South American Classification Committee. [Consulta: 5 març 2025].
* ↑ Gill, Frank; Donsker, David. «Antbirds – IOC World Bird List» (en anglès). IOC World Bird List v14.2, 17-08-2024. [Consulta: 5 març 2025].